CELEX: 62008CN0345
Language: et
Date: 2008-07-28 00:00:00
Title: Kohtuasi C-345/08: Eelotsusetaotlus, mille esitas Verwaltungsgericht Schwerin (Saksamaa) 28. juulil 2008 — Krzysztof Pesla versus Justizministerium Mecklenburg-Vorpommern

11.10.2008   
            
            
               ET
            
            
               Euroopa Liidu Teataja
            
            
               C 260/9
            
         Eelotsusetaotlus, mille esitas Verwaltungsgericht Schwerin (Saksamaa) 28. juulil 2008 — Krzysztof Pesla versus Justizministerium Mecklenburg-Vorpommern
   (Kohtuasi C-345/08)
   (2008/C 260/15)
   Kohtumenetluse keel: saksa
   Eelotsusetaotluse esitanud kohus
   Verwaltungsgericht Schwerin (Saksamaa)
   Põhikohtuasja pooled
   
      Kaebuse esitaja: Krzysztof Pesla
   
      Vastustaja: Justizministerium Mecklenburg-Vorpommern
   Eelotsuse küsimused
   
               1.
            
            
               Kas EÜ artikliga 39 on kooskõlas, et kutsekvalifikatsiooni võrdväärsuse tunnustamine Saksamaa kohtunike seaduse (Deutsches Richtergesetz, edaspidi „DRiG”) § 112a lõigete 1 ja 2 tähenduses on võimalik ainult juhul, kui esitatud dokumentidest nähtub, et Euroopa Liidu kodanikul on sellised teadmised ja oskused, mille olemasolu kontrollitakse DRiG § 5 lõike 1 kohase (õigusteaduse riigieksami) kohustuslike ainete eksamil?
            
         
               2.
            
            
               Kui esimesele küsimusele tuleb vastata eitavalt, siis kas EÜ artikliga 39 on ette nähtud, et ühenduse õigusega kooskõlas oleval kutsekvalifikatsiooni võrdväärsuse hindamisel lähtutakse üksnes sellest, kas Euroopa Liidu kodaniku Euroopa Liidus omandatud ülikoolidiplom koos täiendavalt esitatud haridust ja töökogemust tõendavate dokumentidega on hariduse taseme ja mahu poolest võrreldav õigusteaduse esimese riigieksamiga Saksamaal?
            
         
               3.
            
            
               Kui ka teisele küsimusele tuleb vastata eitavalt, siis kas EÜ artikliga 39 on kooskõlas, et võrdväärsuse tunnustamine DRiG § 112a lõigete 1 ja 2 tähenduses on sisuliselt siiski seotud õigusteaduse esimese riigieksami kohustuslike ainete eksamiga, kuid võttes arvese mujal ühenduse territooriumil edukalt omandatud õigusalast haridust, on esitatud nõuded veidi „madalamad”?